Ugru valodas

Ugru valodas ir augsta līmeņa atzars urāliešu virssaimes somugru saimē, parasti tam pretnostatīts tiek somu-permiešu atzars, kas ietver visas pārējās somugru saimes grupas.

Ugru valodu grupā ir trīs valodas, viena no tām – ungāru valoda līdzās igauņu un somu valodām ir viena no tikai trim urāliešu valodām, kam ir oficiālās valodas statuss suverēnā valstī, šajā gadījumā – Ungārijā. Tāpat ungāru valoda ir pēc runātāju skaita lielākā urāliešu saimē.

Pārējās divas ugru valodas, kuras dažkārt izšķir kā Obas ugru valodu apakšgrupu – hantu valoda un mansu valoda ir tuvu izmiršanai. Šīs valodas vēl sastopamas Krievijas Hantu-mansu autonomajā apvidū.

Ethnologue sniedz sekojošu informāciju par ugru valodu runātāju skaitu:
ungāru valoda –  (Ungārijas tautas skaitīšana, 2001), kopskaits pasaulē – 
hantu valoda – 9580 (Krievijas tautas skaitīšana, 2010)
mansu valoda – 940 (Krievijas tautas skaitīšana, 2010)

Atsauces 

Ugru valodas